cyanic-selkie/wikianc huggingface dataset:
გარიფჩე (სტამბოლის პროვინცია)
სქოლიო
კატეგორია:სტამბოლის პროვინციის სოფლები
ბესარიონი (ერისთავი)
ბესარიონი (გ. 15 ნოემბერი, 1773) — დასავლეთ საქართველოს კათოლიკოს-პატრიარქი 1742–1769 წლებში, ოდიშის სამთავროს კათოლიკოს-პატრიარქი 1769–1773 წლებში, შოშიტა III რაჭის ერისთავის ძე. მეფისადმი მტრულად განწყობილი სათავადო სახლის წევრი. თავდაპირველად იგი მეფის მიმართ ლოიალობას იჩენდა, შემდეგ ფარულად შეუკავშირდა თავის ძმას, - როსტომ რაჭის ერისთავს და დისწულს, — ოდიშის მთავარს კაცია დადიანს და მათთან ერთად გაილაშქრა სოლომონ I-ის პოლიტიკის წინააღმდეგ. 1768 წელს ბესარიონი ახალციხის ფაშას ეწვია და სოლომონის წინააღმდეგ დახმარება სთხოვა. ფაშამ დააპატიმრა იგი, მაგრამ ბესარიონი პატიმრობიდან გამოიქცა. მეფესთან კონფლიქტის გამო მალე გადააყენეს. კაცია დადიანმა კი ოდიშის კათოლიკოსად დასვა და სამთავროში შემავალი საეპისკოპოსოები დაუქვემდებარა. დასავლეთ საქართველოს ახალი კათოლიკოს-პატრიარქი იოსები არ ცნობდა ბესარიონის არალეგიტიმურ საეკლესიო უფლებებს ოდიშის ეკლესია-მონასტრებსა და საეკლესიო მამულებზე, რის გამო მათ მუდმივი დავა ჰქონდათ. ახალგაზრდობაში ბესარიონზე დიდი გავლენა მოუხდენია სულხან-საბა ორბელიანს. დასავლეთ საქართველოს კათოლიკოსობის პერიოდში ბესარიონი დაუახლოვდა და მფარველობდა კაპუცინელ მისიონერებს. 1750 წლისთვის კი მას უკვე კათოლიკობა აქვს მიღებული, რაზეც დღემდე უხვი ისტორიული მასალა მოიპოვება კაპუცინელთა არქივში. მისიონერები ბესარიონის გაკათოლიკებას უშუალოდ სულხან-საბა ორბელიანს მიაწერენ.
ლიტერატურა
კატეგორია:დასავლეთ საქართველოს კათოლიკოსები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 15 ნოემბერი კატეგორია:გარდაცვლილი 1773 კატეგორია:რაჭის ერისთავები (საგვარეულო)
ევროპის XI გუნდური ჩემპიონატი ჭადრაკში ვაჟთა შორის
ევროპის XI გუნდური ჩემპიონატი ჭადრაკში ვაჟთა შორის გაიმართა 1997 წლის 5-15 მაისს, პულაში (ხორვატია)
პირველად ევროპის ჩემპიონატების ისტორიაში მოხდა, რომ ჩემპიონობისათვის ერთბაშად რამდენიმე გუნდი იბრძოდა. კარგად დაიწყეს მასპინძლებმა, ხორვატმა მოჭადრაკეებმა. ოთხი ტურის შემდეგ ისინი ერთპიროვნულად ლიდერობდნენ - 12 ქულა. ქულანახევრით უკან იყვნენ ინგლისელები და რუსები. მეხუთე-მეექვსე ტურებში ხორვატები ინგლისელებს და რუსებს შეხვდნენ. ორივე შეხვედრაში დამარცხდნენ და ბრძოლას ჩამოშორდნენ. ლიდერთ შორის ტრიალებდნენ სომხები, გერმანელები, უნგრელები და ებრაელები. ინგლისელებმა მეხუთე-მერვე ტურებში მნიშვნელოვანი მატჩები მოუგეს სომხებს და უნგრელებს და ბოლო ტურის წინ ორი ქულით უსწრებდნენ უახლოეს მდევარს - რუსეთის ნაკრებს. ბოლო ტურში რუსებმა 3,5 ქულა აართვეს ბელორუსებს, ინგლისელებმა კი 1,5 მოგროვეს გერმანელებთან შეხვედრაში და მხოლოდ კოეფიციენტთა წყალობით მოიპოვეს ჩემპიონობა. მესამეზე სომხები გავიდნენ.
ტექნიკური შედეგები
11.🇳🇱, 12.🇵🇱, 13.🇪🇪, 14.🇨🇭, 15.🇦🇿, 16.🇸🇰, 17.🇸🇪, 18.🇱🇻, 19.🇫🇷, 20.🇪🇸, 21.🇹🇷, 22.🇮🇹,    -2 23.🇱🇹, 24.🇨🇿, 25.🇬🇷, 26.🇲🇰, 27., 28., 29.🇫🇮, 30.🇦🇹, 31.🇮🇪, 8,5 ქულა 32., 33.🏴󠁧󠁢󠁷󠁬󠁳󠁿.
ჩემპიონის შემადგენლობა
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 ნაიჯელ შორტი 4 (+2=4-1), მაიკლ ადამსი 5 (+2=6-1), ჯონათნ სპილმენი 4,5 (+2=5-1), მეთიუ სანდლერი 7 (+5=4-0) ჯილიან ჰოდსონი 2 (+1=2-0).
საუკეთესო პერფორმანსი ბორის ალტერმანი 🇮🇱 - 2814
! style="background: #ddffdd;"|დაფა ! s! style="background: #ddffdd;"|მოჭადრაკე ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
კატეგორია:ევროპის გუნდური ჩემპიონატი ჭადრაკში ვაჟთა შორის
საფრანგეთის გეოგრაფიული საზოგადოება
საფრანგეთის გეოგრაფიული საზოგადოება (Société de géographie) — მსოფლიოს უძველესი გეოგრაფიული საზოგადოება. დაარსდა 1821 წელს. 1878 წლიდან შტაბ-ბინა განლაგებულია სენ-ჟერმენის ბულვარზე, პარიზში. საფრანგეთში სამეცნიერო გეოგრაფიული საზოგადოების შექმნის იდეა ეკუთვნის გეოგრაფს ჟან-ნიკოლა ბიუაშს.
1821 წლის 15 დეკემბერს პარიზის მერიის შენობაში გაიმართა დამფუძნებელთა კრება, რომელსაც ესწრებოდნენ თავისი დროის გამოჩენილი ადამიანები: პიერ სიმონ ლაპლასი, ჟორჟ კიუვიე, შარლ პიერ შაპსალი, დომინიკ ვივან-დენონი, ჟან ბატისტ ჟოზეფ ფურიე, ჟოზეფ ლუი გეი-ლიუსაკი, კლოდ ლუი ბერთოლე, ალექსანდერ ჰუმბოლდტი, ჟან-ფრანსუა შამპოლიონი, ფრანსუა-რენე შატობრიანი. საზოგადოების დამფუძნებლები მონაწილეობდნენ ბონაპარტის ეგვიპტურ მსვლელობაში. საფრანგეთის გეოგრაფიული საზოგადოების პირველი პრეზიდენტი იყო პიერ სიმონ ლაპლასი. საფრანგეთის გეოგრაფიული საზოგადოება აქტიურ მონაწილეობას იღებს საერთაშორისო გეოგრაფიულ ფესტივალში.
საფრანგეთის გეოგრაფიული საზოგადოების წევრები სხვადასხვა დროს იყვნენ: ელიზე რეკლიუ, ჟიულ ვერნი, ანატოლ ფრანსი, ჟან შარკო. 2009 წლის მონაცემების მიხედვით საფრანგეთის გეოგრაფიული საზოგადოებაში გაწევრიანებულია 56 საპატიო წევრი. XX საუკუნის დასაწყისისთვის საფრანგეთში არსებობდა დაახლოებით 32 გეოგრაფიული საზოგადოება. დღეისათვის ყველაზე აქტიური საზოგადოებები მოქმედებს: ბორდოში, ლილში, მარსელში, როშფორში, ტულუზაში, ტურაში. საზოგადოება გამოსცემს ბიულეტენს.
საფრანგეთის გეოგრაფიული საზოგადოების ამჟამინდელი პრეზიდენტია ჟან-რობერ პიტი (პრეზიდენტია 2009 წლიდან).
რესურსები ინტერნეტში
კატეგორია:გეოგრაფიული საზოგადოებები
ინუნდაიანი
ინუნდაიანი (ოფიციალურად ინუნდაიანის მუნიციპალიტეტი;Lungsod sa Hinundayan; Bayan ng Hinundayan) ― მეხუთე კლასის მუნიციპალიტეტი სამხრეთ ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 12 398 ადამიანს შეადგენს. მოიცავს 17 ბარანგაის.
ჯორჯ ბესტი
ჯორჯ ბესტი (George Best; დ. 22 მაისი, 1946, ბელფასტი, ჩრდილოეთ ირლანდია — გ. 25 ნოემბერი, 2005, ლონდონი, დიდი ბრიტანეთი) — ჩრდილოეთ ირლანდიელი ფეხბურთელი, საყოველთაოდ აღიარებულია მსოფლიოს ყველა დროის ერთ-ერთი უდიდეს ფეხბურთელად. თამაშობდა „მანჩესტერ იუნაიტედში“ და ჩრდილოეთ ირლანდიის ეროვნულ საფეხბურთო ნაკრებში. 1968 წელს „მანჩესტერ იუნაიტედის“ რიგებში ჩემპიონთა ლიგა მოიგო და როგორც წლის საუკეთესო ევროპელ ფეხბურთელად ასევე, საფეხბურთო ჟურნალისტების ასოციაციის მიერ საუკეთესო ფეხბურთელად დასახელდა. ირლანდიის საფეხბურთო ასოციაციის შეფასებით იგი იყო „საუკეთესო ფეხბურთელი, რომელსაც ოდესმე ჩრდილოეთ ირლანდიის მწვანე მაისური მოურგია.“ 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 27-ე ადგილზე დასახელდა.
ინუნდაიანი
სქოლიო
კატეგორია:სამხრეთ ლეიტეს მუნიციპალიტეტები
ჯორჯ ბესტი
დაიბადა და აღიზარდა ბელფასტში, საფეხბურთო კარიერა კი „მანჩესტერ იუნაიტედთან“ ერთად ინგლისში დაიწყო. როცა 15 წლის იყო, ბესტის ნიჭი საფეხბურთო სკაუტმა შეამჩნია და მეტ ბასბის შეტყობინება გაუგზავნა, რომელშიც ეწერა: „ვგონებ, გენიოსი გიპოვეთ“. ბესტმა „იუნაიტედთან“ ერთად წარმატებას მიაღწია, 179 გოლი გაიტანა 11 წელზე მეტი ხნის განმავლობაში ჩატარებულ 470 მატჩში და კლუბის საუკეთესო ბომბარდირი იყო ლიგაში 5 წლის განმავლობაში.
ბესტი იყო ყველა დროის ერთ-ერთი საუკეთესო დრიბლიორი, მისი სათამაშო სტილი მოიცავდა გამწვავების უნარს, ფინტებს, ბალანსს, ორივე ფეხით თამაშს, გოლის გატანის უნარს და მცველების დამარცხებას. ბესტი 1974 წელს 27 წლის ასაკში მოულოდენლად წავიდა „იუნაიტედიდან“, მაგრამ მსოფლიოს ირგვლივ რამდენიმე კლუბში თამაშის შემდეგ უკან დაბრუნდა და 37 წლამდე ითამაშა, სანამ 1983 წელს კარიერას დაასრულებდა. ნაკრებში მას ავტომატურად იძახებდნენ, როცა ჯანმრთელი იყო, 1964 წლიდან 1977 წლამდე ბესტმა 37 მატჩი ჩაატარა საერთაშორისო არენაზე და 9 გოლის გატანა მოახერხა, თუმცა ნაკრების შესაძლებლობები მას საშუალებას არ აძლევდა, რომ საკუთარი ნიჭის დემონსტრირება მსოფლიოსა და ევროპის ჩემპიონატზე მოეხდინა.
ბესტის ნიჭი და ქარიზმა ისეთი იყო, რომ ის მაშინვე გახდა ერთ-ერთი პირველი საფეხბურთო ვარსკვლავი და მან ზედმეტსახელად მიიღო El Beatle (ელ ბიტლ), მაგრამ მისმა ცხოვრების სტილმა ჯორჯს არაერთი პრობლემა გაუჩინა, მათ შორის იყო ალკოჰოლიზმი, რითაც მთელი დარჩენილი ცხოვრების განმავლობაში იტანჯებოდა. ამ პრობლემებმა თავი მოედანზე და მის ფარგლებს გარეთაც გამოიჩინა, თუმცა ბესტს ეს არასდროს ანაღვლებდა. მას არაერთხელ უთქვამს: „გართობაზე, სასმელსა და სწრაფ მანქანებზე ბევრი ფული დავხარჯე, დანარჩენი კი უბრალოდ გავფლანგე“. საფეხბურთო კარიერის დასრულების შემდეგ ბესტი ცოტა ხნით ექსპერტად მუშაობდა, მაგრამ მისმა ფინანსურმა და ჯანმრთელობის პრობლემებმა მის დაღმასვლას შეუწყო ხელი. ბესტი გარდაიცვალა 2005 წელს, 59 წლის ასაკში. ჯორჯმა ორჯერ იქორწინა ყოფილ მოდელებზე. პირველი მათგანი იყო ენჯი ბესტი, ხოლო მეორე ალექს ბესტი. 1981 წელს კი პირველი ქორწინებიდან შეეძინა შვილი კალუმ ბესტი.
1999 წელს მსოფლიოს საუკუნის საუკეთესო ფეხბურთელის ნომინაციაში მე-16 ადგილზე გავიდა, ასევე ის მსოფლიოს 100 საუკეთესო ფეხბურთელთა სიაში შედის. ყოფილი ბრაზილიელი ფეხბურთელი პელე, რომელსაც მრავალი ადამიანი ყველა დროის საუკეთესო მოთამაშედ მიიჩნევს, ბესტის შესახებ ამბობდა: „ჯორჯ ბესტი მსოფლიოს უდიდესი მოთამაშე იყო“, მოგვიანებით კი დაამატა, რომ „ბესტი დაუჯერებელი ფეხბურთელი იყო“. ამას კი ბესტმა ასე უპასუხა: „პელემ მსოფლიოს უდიდესი ფეხბურთელი მიწოდა. ასე მივესალმები საბოლოოდ ჩემს ცხოვრებას“. მისი გარდაცვალების შემდეგ, როცა ბესტს 60 წელი უნდა შესრულებოდა, ბელფასტის საქალაქო აეროპორტს სახელი შეუცვალეს და „ჯორჯ ბესტის ბელფასტის საქალაქო აერეპორტი“ დაარქვეს. BBC-ს თანახმად, ბესტს სამშობლოში იცნობდნენ, როგორც „მშვენიერ ბიჭს მშვენიერი თამაშით“.
ადრეული წლები და ოჯახი
ჯორჯ ბესტი დიკი ბესტისა (1919–2008) და ანე ბესტის (1922–1978) პირველი შვილი იყო. გაიზარდა კრეგაგში, დასავლეთ ბელფასტი. ბესტი იზრდებოდა თავისუფალი პრესბიტერიანული რწმენით. მამამისი ნარინჯისფერი ორდერის წევრი იყო და თავის ავტობიოგრაფიაში ბესტი აღნიშნავს, თუ რამდენად მნიშვნელოვანი იყო მისი ოჯახისთვის ორდერი. ბესტს ოთხი და და ერთი ძმა ჰყავდა — კეროლი, ბარბარა, ჯული, გრეისი და იანი (იან ბასბი ბესტი). ბესტის მამა 2008 წლის 16 აპრილს 88 წლის ასაკში გარდაიცვალა ჩრდილოეთ ირლანდიაში, დანდონალდის საავადმყოფოში. ბესტის დედა კი ალკოჰოლზე დამოკიდებულების გამო გულ-სისხლძარღვთა დაავადებით 1978 წელს 55 წლის ასაკში გარდაიცვალა.
„მანჩესტერ იუნაიტედი“
15 წლის ასაკში ბესტი „მანჩესტერ იუნაიტედის“ სკაუტმა ბობ ბიშოპმა ბელფასტში აღმოაჩინა და „იუნაიტედის“ მთავარ მწვრთნელს ტელეგრამა გაუგზავა: „ვგონებ, გენიოსი გიპოვეთ.“ ამ დროისთვის ბესტს ყურადღება ადგილობრივმა კლუბმა „გლენტორანმა“ მიაქცია, თუმცა კონტრაქტი არ შესთავაზებს, რადგან კლუბის წარმომადგენლებს ჯორჯის გამხდარი და დაბალი გარეგნობა არ მოეწონათ. ბესტი „იუნაიტედის“ მთავარმა სკაუტმა ჯო არმსტრონგმა სინჯებზე აიყვანა, რის შემდეგაც სრულფასოვანი კონტრაქტი შესთავაზა.
„ოლდ ტრაფორდზე“ მოხვედრის შემდეგ ბესტს მალე მოენატრა სახლი და თავის თანამემამულე სხვა ფეხბურთელთან, ერიკ მაკმორდისთან ერთად ბელფასტში დაბრუნდა. მანჩესტერს კი მხოლოდ ორი კვირის შემდეგ დაუბრუნდა, როცა მეტ ბასბი დიკი ბესტს ტელეფონით ესაუბრა.
ჯორჯის დებიუტი „მანჩესტერ იუნაიტედის“ შემადგენლობაში 17 წლის ასაკში შედგა, როცა 1963 წლის 14 სექტემბერს მოედანზე „ვესტ ბრომვიჩ ალბიონის“ წინააღმდეგ გავიდა. მატჩის მიმდინარეობისას თავის უელსელ გამოცდილ მოწინააღმდეგეს, გრემ უილიამსს მოსვენებას არ აძლევდა. მატჩის დამთავრების შემდეგ, რომელიც „იუნაიტედმა“ 1-0 მოიგო, უილიამსმა ბესტს ხელი ჩამოართვა და მიმართა: „მოიცა, შვილო, სახეზე მაინც შეგხედო, თორემ მთელი დღეა მხოლოდ იმას ვხედავ, როგორ ქრება შენი ზურგი გვერდით ხაზთან.“ მინიატიურა|იუნაიტედის სამების ქანდაკება: ბესტი (მარცხნივ), ბობი ჩარლტონი (ცენტრში), დენის ლოუ (მარჯვნივ) ბესტს ჯერ კიდევ ენატრებოდა ოჯახი და შობაზე სახლში დაბრუნდა, რათა ოჯახთან ერთად აღენიშნა. მისი არ ყოფნის დროს 26 დეკემბერს „მანჩესტერ იუნაიტედმა“ „ბარნლის“ წინააღმდეგ გასვლით მატჩში სამარცხვინო მარცხი განიცადა ანგარიშით 1:6. საპასუხო მატჩი 2 დღის შემდეგ, 28 დეკემბერს „ოლდ ტრაფორდზე“ შედგა. შეხვედრაში მონაწილეობა ბესტმაც მიიღო, თავისი პირველი გოლი გაიტანა „მანჩესტერ იუნაიტედში“ და თავის გუნდს მეტოქის 5:1 დამარცხებაში დაეხმარა. თუმცა ამ მატჩში მონაწილეობას ბესტი ერთადერთი პირობით დათანხმდა - მატჩის შემდეგ ის თვითმფრინავით ბელფასტში უნდა ჩაეყვანათ. აქ პირველად გამოვლინდა მისი ჯიუტი ხასიათი, რომელმაც შემდგომში არაერთ უსიამოვნებას შეახვედრა. 1963/64 წლების სეზონში ჩატარებულ 26 მატჩში ბესტმა 6 გოლი გაიტანა, „მანჩესტერ იუნაიტედმა“ კი პირველ დივიზიონში მეორე ადგილი დაიკავა და ჩემპიონობა „ლივერპულს“ დაუთმო.
მომდევნო სეზონში ჯორჯი რეგულარულად ხვდებოდა შემადგენლობაში. მან 10 გოლის გატანა მოახერხა ლიგაში, რაც 1957 წლის შემდეგ „მანჩესტერ იუნაიტედის“ პირველი ჩემპიონობის ერთ-ერთი მთავარი მიზეზი გახდა.
ახალი ბასბის ჩვილი მალე ერთ-ერთ ლიდერად იქცა გუნდისა, რომელიც მიუნხენის კატასტროფის შემდეგ კვლავ რთულ ვითარებაში იმყოფებოდა. ბობი ჩარლტონსა და დენის ლოუსთან ერთად ბესტმა ძლიერი შემტევი ტრიო შექმნა, რომელსაც ბევრი ფეხბურთის ისტორიაში საუკეთესო თავდასხმის ხაზად მიიჩნევს. 4 წლის განმავლობაში ბესტმა ორჯერ მოიგო ინგლისის ჩემპიონატი, ხოლო ერთხელ - ევროპის ჩემპიონთა თასი.
ევროპულ არენაზე ბესტმა თავისი მაღალი კლასის დემონსტრირება პირველად 1965/66 წლების სეზონში შეძლო. 1965 წლის 6 სექტემბერს საფეხბურთო კლუბ „ჰელსინკის“ წინააღმდეგ გამართულ საშინაო მატჩში ბესტმა „იუნაიტედის“ 6 გოლიდან 2 გოლი გაიტანა. 1966 წლის 9 მარტს კი ბესტმა, რომელსაც ჯერ 20 წელიც კი არ შესრულებოდა, შესაძლოა, კარიერის საუკეთესო მატჩი ითამაშა. ამ დღეს „მანჩესტერ იუნაიტედი“ ევროპის ჩემპიონთა თასის რანგში გასვლაზე „ბენფიკას“ წინააღმდეგ თამაშობდა. მიუხედავად იმისა, რომ მეტ ბასბის დაცვითი ტაქტიკა ჰქონდა არჩეული, ბესტმა მე-12 წუთზე გახსნა ანგარიში თავური დარტყმით. ამას მალე მეორე გოლიც მოჰყვა, როცა ბესტმა სამი მეტოქე მოატყუა და პორტუგალიელთა კარის დაბალ კუთხეში ზუსტად დაარტყა. მატჩი „ბენფიკას“ დამარცხებით 5:1 დასრულდა, „მანჩესტერ იუნაიტედი“ კი ნახევარფინალში გავიდა, სადაც ბელგრადის „პარტიზანთან“ დამარცხდა.
ბესტი პირველი კომერციულად წარმატებული ფეხბურთელი გახდა და გულშემატკივართაგან თითქმის ყოველ კვირაში იღებდა წერილებს. სარეკლამო კონტრაქტებსა და მოდურ ჟურნალებთან ინტერვიუებში ის იმაზე მეტ ფულს შოულობდა, ვიდრე ფეხბურთისგან. 1966 წელს, ევროპის ჩემპიონთა თასის ნახევარფინალური მატჩის შემდეგ პორტუგალიურმა პრესამ ჯორჯს ზედმეტსახელად მისცა O Quinto Beatle („მეხუთე ბიტლი“), რომელიც ისე აღწერდა მის გარეგნობასა (გრძელი თმა, ფოტოგენური სახე) და ცხოვრების სტილს, როგორც სხვა არც ერთი სიტყვა. თუმცა სუპერ-ვარსკვლავის სტატუსი ბესტის სამომავლო კარიერასა და ცხოვრებაზე ნეგატიურად აისახა.
1967 წელს „მანჩესტერ იუნაიტედმა“ სამ წელიწადში მეორედ მოიგო ინგლისის ჩემპიონატი. ეს სეზონი კი ჯორჯ ბესტის ნამდვილი ტრიუმფის პერიოდი იყო. „იუნაიტედი“ ამ წელსაც წარმატებით ასპარეზობდა ევროპის ჩემპიონთა თასზე. 1968 წლის 24 აპრილს ბესტმა „ოლდ ტრაფორდზე“ მადრიდის „რეალის“ წინააღმდეგ ჩატარებულ მატჩში ერთადერთი გოლი გაიტანა, ხოლო საპასუხო შეხვედრა 15 მაისს ფრედ 3:3 დასრულდა. ამ შედეგმა „იუნაიტედს“ საშუალება მისცა ისტორიაში პირველად გასულიყო ტურნირის ფინალში, სადაც „ბენფიკას“ უნდა შეხვედროდა. ფინალური მატჩი 1968 წლის 29 მაისს ლონდონში „უემბლიზე“ გაიმართა. შეხვედრის პირველი გოლი 53-ე წუთზე ბობი ჩარლტონმა გაიტანა, მაგრამ პორტუგალიელმა ჟაიმე გრასმა ანგარიში 75-ე წუთზე გაათანაბრა. 1:1 ანგარიში ძირითადი დროის ამოწურვამდე შენარჩუნდა და მატჩი ოვერტაიმში გადავიდა. ამის შემდეგ „იუნაიტედის“ ფეხბურთელებმა მატჩის ბედი 10 წუთში გადაწყვიტეს. ბესტმა 93-ე წუთზე გოლის გატანით თავისი გუნდი დააწინაურა, შემდეგ მეტოქის კარი ბრაიან კიდმა აიღო, 99-ე წუთზე კი კვლავ ჩარლტონმა გამოიჩინა თავი. პორტუგალიის ჩემპიონები 4:1 დამარცხდნენ. „მანჩესტერ იუნაიტედი“ კი პირველი ინგლისური კლუბი გახდა, რომელმაც ევროპის ჩემპიონთა თასი მოიგო, ხოლო ჯორჯ ბესტმა ოქროს ბურთი და ინგლისის საფეხბურთო ჟურნალისტთა ასოაციისგან წლის საუკეთესო ფეხბურთელის წოდება მიიღო. ჯორჯმა ასევე დაამყარა ნახევარმცველებს შორის ერთი სეზონის განმავლობაში გატანილი გოლების რეკორდი - 32 გოლი (ეს შედეგი 40 წლის განმავლობაში არავის გაუმეორებია, შემდეგ კი „მანჩესტერ იუნაიტედის“ სხვა ნახევარმცველმა კრიშტიანუ რონალდუმ მოახერხა). ბევრის აზრით, 1968 წელი ბესტის კარიერის პიკის პერიოდად იქცა.
1960 წლის მიწურულს ბესტმა მანჩესტერში ორი ღამის კლუბი გახსნა - Oscar’s და Slack Alice’s. „მანჩესტერ სიტის“ ფეხბურთელ მაიკ სამერბისთან ერთად რამდენიმე ბუტიკს ფლობდა. აღვირახსნილმა ცხოვრებამ ჯორჯს სხვა გასართობები მოუძებნა - აზარტული თამაშები, ქალები, მავნე ალკოჰოლი.
მეტ ბასბის წასვლის შემდეგ ბესტი უფრო მეტად კარგავდა საკუთარ თავზე კონტროლს. დისციპლინის მრავალჯერადმა დარღვევამ კლუბის ახალ მფლობელებთან კონფლიქტი გამოიწვია. გარდა ამისა, თამაშში სერიოზული ჩავარდნა შეიმჩნეოდა, ბესტი გაცილებით სუსტ მეტოქეებთან მარცხდებოდა, ამ მარცხზე კი სერიოზულად დარდობდა. შემდეგ გაცილებით იშვიათად ვარჯიშობდა და მატჩებშიც ვეღარ იღებდა მონაწილეობას. თუმცა მსოფლიოს ერთ-ერთ საუკეთესო ფეხბურთელად მაინც რჩებოდა, რისი დემონსტრირება 1970 წლის 7 თებერვალს მოახერხა, როცა ინგლისის თასის მატჩში „ნორტჰემპტონ თაუნის“ წინააღმდეგ ითამაშა. „იუნაიტედმა“ მეტოქე 8:2 დაამარცხა, ბესტმა კი 6 გლი გაიტანა, რითაც 50 წლის წინანდელი შედეგი გაიმეორა, რომელიც ჰაროლდ ჰალსს ეკუთვნოდა.
1974 წელს, 27-წლის ბესტმა „მანჩესტერ იუნაიტედი“ დატოვა. მისი ბოლო მატჩი 1 იანვარს „ლოფტუს როუდზე“ „კუინზ პარკ რეინჯერსის“ წინააღმდეგ შედგა, რომელიც „იუნაიტედმა“ 0:3 მოიგო.
1963 წლიდან 1974 წლამდე ბესტმა 470 ოფიციალურ შეხვედრაში 179 გოლი გაიტანა. კლუბის საუკეთესო ბომბარდირი ზედიზედ 5 სეზონის (1968 წლიდან 1972 წლამდე) განმავლობაში იყო, რა პერიოდშიც 262 მატჩში 124 გოლი გაიტანა. 1967/68 წლებში ბესტი პირველი დივიზიონის საუკეთესო ბომბარდირი გახდა „საუთჰემპტონის“ ფეხბურთელ რონ დეივისთან ერთად.
„ფულჰემი“
1976 წელს ჯორჯ ბესტი „ფულჰემში“ გადავიდა, სადაც თამაშის დროს ძალიან მაღალი დონის ფეხბურთის ჩვენებას აგრძელებდა, თუმცა წინა წლებთან შედარებით საგრძნობლად დაკარგა სისწრაფე. „ფულჰემში“ თამაშის პერიოდში ბესტი ყველაზე მეტად ინგლისის თასის მატჩში მეორე დივიზიონის გუნდის, „ჰერეფორდ იუნაიტედის“ წინააღმდეგ თამაშის დროს იყო დასამახსოვრებელი, როცა ბურთის კონტროლის იდეალური უნარი გამოავლინა, ორჯერ მოატყუა თავისი თანაგუნდელი და ყოფილი თანამებოთლე როდნი მარში, რომელსაც ბურთთან შეხების საშუალებაც კი არ მისცა. მიუხედავად იმისა, რომ კლუბთან ერთად ბესტს არაფერი მოუგია, მოგვიანებით აღიარა, რომ ლონდონში გატარებული პერიოდი მის ცხოვრებაში საუკეთესო იყო.
აშშ
მინიატიურა|ბესტი 1976 წელს ამერიკაში ბესტი სამი სხვადასხვა კლუბის რიგებში თამაშობდა: „ლოს-ანჯელეს აცტეკსი“, „ფორტ-ლოდერდეილ სტრაიკერსი“ და „სან-ხოსე ერტკვეიკსი“, ევროპული ტურნეს ფარგლებში კი „დეტროიტ ექსპრესის“ რიგებში ითამაშა ორი ამხანაგური მატჩი ავსტრიის ნაკრების წინააღმდეგ. მოედანს მიღმა ბესტი კვლავ აგრძელებდა ჩვეულ ცხოვრებას (რასაც ხელს უწყობდა ხალხში მისი ნაკლებად ცნობადობა) და ხშირად სტუმრობდა ღამის ბარებს. თამაშის მხრივ ბესტი საკმაოდ წარმატებული იყო და ლოს-ანჯელესის გუნდში პირველ სეზონში ჩატარებულ 24 მატჩში 15 გოლი გაიტანა. მომდევნო წელს კი სამხრეთ ამერიკის საფეხბურთო ლიგის საუკეთესო ნახევარმცველად დაასახელეს. ჯორჯმა ღამის კლუბი გახსნა, რომელსაც Bestie’s Beach Club უწოდა და მას 1990 წლამდე მართავდა.
1982 წელს ბესტმა სპეციალური მიწვევით ჰონკონგის პირველი დივიზიონის ორ კლუბში სამი მატჩი ჩაატარა.
კარიერის დასრულება
1988 წლის 8 აგვისტოს „უინძორ პარკზე“ ბესტის გამოსამშვიდობებელი მატჩი შედგა. ტრიბუნაზე იმყოფებოდნენ სერ მეტ ბასბი და ბობ ბიშოპი, „მანჩესტერ იუნაიტედის“ სკაუტი, რომელმაც ჯორჯის ნიჭი აღმოაჩინა. მატჩში მონაწილეობას იღებდნენ პატ ჯენინგსი, ოსი არდილესი და ლიამ ბრედი. ბესტმა ორჯერ მოახერხა გოლის გატანა: პირველად - საჯარიმოს გარედან დარტყმით, მეორედ - პენალტით.
სანაკრებო კარიერა
ბესტის დებიუტი ჩრდილოეთ ირლანდიის ახალგაზრდულ ნაკრებში 1963 წელს 16 წლის ასაკში შედგა. ინგლისის ახალგაზრდული ნაკრების წინააღმდეგ შეხვედრაში ის ჯერ კიდევ 16 წლის იყო. როცა ჩრდილოირლანდიელთა ნაკრების მწვრთნელმა, ნორმან კერიგანმა პირველად დაინახა ბესტი, ასეთი რამ თქვა: „ზუსტად იმას ჰგავს, რითაც ჩემს რუპორს ვწმენდ“.
1964 წლის 15 აპრილს ბესტმა ჩრდილოეთ ირლანდიის მთავარი ეროვნული ნაკრების რიგებში პირველი მატჩი ჩაატარა და ბრიტანეთის ჩემპიონატის რანგში უელსის ნაკრებს დაუპირისპირდა. იმავე მატჩში შედგა მომავალში ცნობილი ჩრდ. ირლანდიელი მეკარის, პატ ჯენინგსის დებიუტი. მატჩი ბესტის გუნდის გამარჯვებით ანგარიშით 3:2 დასრულდა. მოგვიანებით პატ ჯენინგსი ბესტის შესახებ იხსენებდა: „საუკეთესო იყო მათ შორის, ვისთან ერთად ან წინააღმდეგ მითამაშია. მის შესახებ მოგონებებს ვუფრთხილდები, თუმცა ხანდახან მსოფლიოში ყველაზე სულელად გამოვყავდი“.
13 წლის განმავლობაში ბესტმა 37-ჯერ მოირგო ნაკრების მაისური და 9 გოლი გაიტანა. მათგან 4 გოლი კვიპროსის ნაკრებს გაუტანა, თითო გოლი კი - ალბანეთის, ინგლისის, შოტლანდიის, შვეიცარიისა და თურქეთის ნაკრებებს.
1967 წლის 21 ოქტომბერს ბესტმა თითქმის მარტომ დაამარცხა შოტლანდიის ნაკრები საშინაო სტადიონ „უინძორ პარკზე“. ჩრდილოირლანდიელებმა იმ შეხვედრაში 1:0 იმარჯვეს (გოლი დევიდ კლემეტსმა გაიტანა). სპორტულმა ჟურნალისტმა მალკოლმ ბროდიმ იმ შეხვედრის შესახებ დაწერა: „უინძორ პარკს“ ჯერ არასოდეს უნახავს ასეთი დიდებული თამაში ერთი ფეხბურთელისგან‘‘. ბევრი ამ მატჩს ნაკრების რიგებში ჩატარებულ საუკეთესო შეხვედრად მიიჩნევს.
ტორო-მუერტო
thumb|300px|right|ლამის გამოსახულება ტორო-მუერტო — უძველესი პეტროგლიფების კოლექცია პერუში, არეკიპის რეგიონის კასტილიის პროვინციაში. აქ აღმოჩენილია დაახლოებით 3000 ვულკანური ქვა პეტროგლიფებით, რომლებიც განეკუთვნება უარის კულტურას.
ჯორჯ ბესტი
სანაკრებო კარიერა
1971 წლის 15 მაისს ბესტმა ბრიტანეთის ჩემპიონატის რანგში ინგლისის წინააღმდეგ საშინაო მატჩში მიიღო მონაწილეობა, სადაც გაიტანა შესაძლოა, თავისი კარიერის ყველაზე ცნობილი გოლი. ინგლისელთა მეკარე გორდონ ბენკსმა ჰაერში ააგდო ბურთი და მისი მოგერიება მოისურვა, მაგრამ ბესტმა მეკარეს დაასწრო და ბურთს პირველმა დაარტყა. ბენკსის თავს მაღლა ბურთი ცარიელ კარში მიდიოდა. ორივე მოთამაშე დაედევნა ბურთს, მაგრამ ბესტი აქაც უფრო სწრაფი აღმოჩნდა, ბურთთან პირველი მივიდა და თავით ბადეში გადაგზავნა. ბესტისდა სამწუხაროდ, გოლი არ ჩაითვალა: მსაჯმა თავდამსხმელის მხრიდან ჯარიმა დააფიქსირა, თუმცა ამ ეპიზოდს ვერ ხედავდა, რადგან იმ მომენტში კარისკენ ზურგით იდგა.
ტორო-მუერტო
სქოლიო
კატეგორია:პერუს არქეოლოგიური ძეგლები
ჯორჯ ბესტი
სანაკრებო კარიერა
ჩრდილოეთ ირლანდიის ნაკრებმა წარმატებით გადალახა 1982 წლის მსოფლიო ჩემპიონატის საკვალიფიკაციო ეტაპი და მთავარი მწვრთნელი ბილი ბინგჰემი განაცხადში ბესტის შეყვანას გარკვეული პერიოდის განმავლობაში განიხილავდა. მაგრამ ასაკი (იმ დროს ბესტი 36 წლის იყო) და ალკოჰოლთან დაკავშირებული პრობლემები გადამწყვეტი ფაქტორები აღმოჩნდა, რომელთა შედეგად ჯორჯი ნაკრების შემადგენლობაში ვერ მოხვდა. გამომდინარე იქიდან, რომ ჩრდილოირლანდიელებმა წარუმატებელი თამაში აჩვენეს, ბესტმა საერთოირლანდიური ეროვნული ნაკრების შექმნის იდეა წარმოშვა, რომელიც ირლანდიისა და ჩრდილოეთ ირლანდიის ნაკრებების გაერთიანებას გულისხმობდა.
საფეხბურთო კარიერის დასრულების შემდეგ
1980 წელს ბესტმა დოკუმენტური ფილმი „სტრიკერი“ გაახმოვანა, რომელშიც ისეთი პიროვნებების შესახებ ისაუბრა, როგორებიც ერიკა როუ და შეილა ნიკოსლი არიან.
1998 წლიდან 2004 წლამდე ჯორჯი ტელეარხ Sky Sports-ზე პროგრამა Soccer Saturday-ში ესპერტის რანგში მოღვაწეობდა.
2004 წლის ნოემბერში კი 58-წლის ბესტი „პორტსმუთის“ ახალგაზრდული გუნდის მთავარი მწვრთნელი გახდა, რაც დიდ ფეხბურთში დაბრუნების სურვილს გამოხატავდა.
პირადი ცხოვრება
ბესტი ორჯერ დაქორწინდა. მისი პირველი ცოლი იყო ენჯელა მაკდონალდ-ჯეიმზი (1978-1986). 1995 წლიდან 2004 წლამდე კი ბესტის ცოლი იყო ალექს პერსი, ყოფილი სტიუარდესა, რომელიც მოგვიანებით ინგლისის ერთ-ერთი ყველაზე ცნობილი ფოტომოდელი გახდა. ცოლ-ქმარი ერთმანეთს ოფიციალურად 2004 წელს გაშორდნენ, მაგრამ მათი ურთიერთობა ჯერ კიდევ 2003 წლის სექტემბერში შეწყდა, როცა პრესაში ბესტის მხრიდან ცოლის ღალატისა და ალკოჰოლის მიღების ფაქტები გავრცელდა. პირველი ქორწინებიდან ბესტს შვილი კალუმი (1981) დარჩა; მეორე ქორწინებიდან კი შვილი არ შეძენია. ჭორების თანახმად, ბესტს სხვა ქალებისგან ორი ქალიშვილი ჰყავდა.
ალკოჰოლიზმი
1984 წელს ბესტს ავტომობილის არაფხიზელ მდგომარეობაში მანქანის ტარება და პოლიციელზე თავდასხმა წაუყენეს ბრალად, რის გამოც ლონდონის ციხეში - „პენტონვილი“ სამი თვე დაჰყო. 1984 წლის შობა გისოსებს მიღმა გაატარა. პატიმრობის ვადის მოხდის განმავლობაში ბესტმა რამდენიმე მატჩი ჩაატარა ციხის საფეხბურთო გუნდ „ფორდში“.
2004 წლის 2 თებერვალს ბესტს კვლავ დასდეს ბრალი მანქანის ნასვამ მდგომარეობაში ტარებაში, ჯარიმა დააკისრეს და 20 თვით მართვის მოწმობა ჩამოართვეს.
1990 წლის სექტემბერში ბესტი კიდევ ერთხელ გამოჩნდა სატელევიზიო გადაცემაში, ამჯერად BBC-ს რეიტინგულ თოქ-შოუში „უოგანი“. ძლიერი ალკოჰოლის ზემოქმედების ქვეშ იმყოფებოდა და გადაცემის დროს ერთ-ერთ სტუმარს მიმართა: „ტერი, ჟიმაობა მიყვარს“. მოგვიანებით ბესტმა ბოდიში მოიხადა თავისი ქმედების გამო და განაცხადა, რომ ეს თავისი ცხოვრების ერთ-ერთი ყველაზე ცუდი ეპიზოდი იყო, რომელიც ალკოჰოლიზმს უკავშირდება.
ქრონიკულმა ალკოჰოლიზმმა ბესტი შინიგანი ორგანოების დაზიანებამდე მიიყვანა, განსაკუთრებით დაზიანდა კუჭი. 2002 წლის 30 ივლისს ლონდონის სამეფო ჰოსპიტალში ბესტმა კუჭის გადანერგვის ოპერაცია წარმატებით გადაიტანა. თუმცა ოპერაციის შემდეგაც აგრძელებდა ალკოჰოლის მიღებას, რასაც ძლიერი საჯარო კრიტიკა მოჰყვა. 2004 წელს, მისმა ყოფილმა ცოლმა, ალექს ბესტმა ტელეგადაცემაში „მე ცნობილი ვარ... აქედან წამიყვანეთ!“ განცხადება გააკეთა, სადაც ჯორჯის მხრიდან მასზე ძალადობის შესახებ საუბრობდა.
ავადმყოფობა და გარდაცვალება
მინიატიურა|ბელფასტ სიტი ჰოლის კარიბჭე, ბესტის გარდაცვალებიდან მალე მინიატიურა|ასეთი სახის გრაფიტი ბესტის პატივსაცემად გარდაცვალების შემდეგ მთელს [[ბელფასტი|ბელფასტში შეიმჩნეოდა]] 2005 წლის 3 ოქტომბერს ბესტი კუჭის მწვავე ინფექციის დიაგნოზით საავადმყოფოში გადაიყვანეს, სადაც გადაუდებელი დახმარება აღმოუჩინეს. 2005 წლის 27 ოქტომბერს გაზეთებმა გაავრცელეს ინფორმაცია, რომ ბესტი კრიტიკულ მდგომარეობაში იმყოფება და მეგობრებსა და ნათესავებს ემშვიდობება. ამის შემდეგ, მისი მდგომარეობა სტაბილური გახდა, მაგრამ ნოემბერში ახალად დაიწყო გაუარესება. 20 ნოემბერს გამოვიდა ბრიტანულ ტაბლოიდ News of the World-ის მორიგი ნომერი, რომელშიც საავამდყოფოს საწოლზე მყოფი ბესტის ფოტო იყო ასახული და ჯორჯის უკანასკნელი სიტყვები ეწერა: „ჩემსავეთ არ მოკვდეთ“. ეს ფოტო თავად ბესტის თხოვნით გამოაქვეყნეს. ბესტის ბოლო სიტყვები გაფრთხილება იყო ყველასთვის, ვინც ალკოჰოლს უსაფრთხო გართობად მიიჩნევს.
პრემიერ ლიგის ხელმძღვანელობამ მომდევნო ტურის ყოველი მატჩის წინ წუთიერი დუმილი გამოაცხადა. მრავალ სტადიონზე ეს განცხადება იგნორირებული იქნა და წუთიერი დუმილის ნაცვლად, ბესტის პატივსაცემად წუთიერი აპლოდისმენტები გაისმა. „მანჩესტერ იუნაიტედმა“ ბესტის გარდაცვალების შემდეგ პირველი თამაში ინგლისის თასის რანგში „ოლდ ტრაფორდზე“ „ვესტ ბრომვიჩ ალბიონის“ წინააღმდეგ გამართა - კლუბის, რომლის წინააღმდეგ შედგა ბესტის დებიუტი „იუნაიტედში“ 1963 წელს. მატჩის წინ ბესტს პატივი მიაგეს მისმა ყოფილმა თანაგუნდელებმა „იუნაიტედში“, 1963 წლის „ვესტ ბრომვიჩის“ შემადგენლობიდან ცოცხალმა ფეხბურთელებმა და ბესტის ვაჟმა, კალუმმა. სერ ბობი ჩარლტონი მოკლე სიტყვით გამოვიდა, რომელსაც წუთიერი დუმილი მოჰყვა, რომლის დროსაც გულშემატკივარმა მთელი სტადიონის ტერიტორიაზე ბესტის ათი ათასობით ფოტო აღმართა.
მოგონება
მინიატიურა|ბესტის გარდაცვალების შემდეგ ბელფასტს სიტის აეროპორტს ჯორჯის სახელი უწოდეს ბელფასტ სიტის აეროპორტს სახელი შეუცვალეს და ჯორჯ ბესტის ბელფასტ სიტის აეროპორტი დაარქვეს, რათა მისი ხსოვნისთვის პატივი მიეგოთ. ახალი სახელისა და ლოგოტიპის მინიჭების ოფიციალური ცერემონია 2006 წლის 22 მაისს (როცა ბესტი 60-წლის უნდა გამხდარიყო) ბესტის ოჯახისა და მეგობრების თანდასწრებით ჩატარდა.
საზოგადოების აზრი ამ ფაქტთან დაკავშირებით ორად გაიყო: გამოკითხულთა 52% თანახმა იყო, 48% კი წინააღმდეგი. „დემოკრატიული ახალგაზრდა პარტიის“ ლიდერი და ჩრდილოეთ ბელფასტის პარლამენტის წევრი პიტერ რობინსონი გამოტყდა, რომ მისთვის უმჯობესი იყო, ბესტის პატივსაცემად სახელი სტადიონისთვის დაერქმიათ.
2006 წლის მარტში ავიაკომპანია Flybe-მ თავის ერთ-ერთ თვითმფრინავს The George Best უწოდა. მოგვიანებით, ეს თვითმფრინავი ბესტის ოჯახის წევრების მანჩესტერში გადაყვანისთვის გამოიყენებოდა, რათა მემორიალურ სამუშაოში მიეღოთ მონაწილეობა.
ბესტის გარდაცვალებიდან ერთი წლის თავზე ოლსტერის ბანკმა 5 ფუნტის ღირებულების მქონე ჯორჯ ბესტის გამოსახულებიანი მილიონი ცალი ბანკნოტი გამოუშვა. ბანკნოტთა ტირაჟი 5 დღეში სრულად გაიყიდა. EBay-ს ონლაინ აუქციონზე ერთ კუპიურაში 30 ფუნტს იხდიდნენ.
2006 წლის დეკემბერში ჯორჯ ბესტის მემორიალურმა ფონდმა 200 ათასი ფუნტი სტერლინგის შესაგროვებლად კამპანია დაიწყო, რათა ნატურალური სიდიდის ბესტის ბრინჯაოს ქანდაკება დაედგათ. 2008 წლის დასაწყისში რესურსი კვლავ მოუპოვებელი იყო, მაგრამ 29 იანვარს ადგილობრივმა მოქანდაკე დუგ ელიოტმა განაცხადა, რომ საჭირო ფულს თვითონ დაამატებდა და ქანდაკების აღმართვასაც საკუთარ თავზე იღებდა.
2008 წლის 29 მაისს, ევროპის ჩემპიონთა თასზე გამარჯვებიდან 40 წლის შემდეგ, „მანჩესტერ იუნაიტედმა“ „ოლდ ტრაფორდის“ ჩრდილოეთ ტრიბუნის პირდაპირ „დიდებული სამების“ ძეგლი აღმართა - ჯორჯ ბესტი, დენის ლოუ და ბობი ჩარლტონი. ქანდაკება ვერცხლისგან შექმნა ცნობილმა სკულპტორმა ფილიპ ჯექსონმა. გახსნის ცერემონიაზე შეკრებილი 3 ათასი ადამიანის წინაშე, რომელთა რიგებში 1968 წლის ფინალის „მანჩესტერ იუნაიტედის“ შემადგენლობის რვა წარმომადგენელი იმყოფებოდა, სიტყვით გამოვიდნენ ბობი ჩარლტონი, დენის ლოუ, სერ ალექს ფერგიუსონი, დევიდ ალან გილი, უილფ მაკჰინესი და ფილიპ ჯექსონი. ჩარლტონმა განაცხადა, რომ ისეთი დიდებული ფეხბურთელების კომპანიაში ყოფნა, როგორიც ლოუ და ბესტი არიან, მისთვის უდიდესი კომპლიმენტია, ხოლო ლოუმ შენიშნა: „ერთადერთი ტრაგედია ის არის, რომ ახლა ჩვენთან ერთად არ იმყოფება ჯორჯი, მაგრამ დარწმუნებული ვარ, ახლა ზევიდან გვიყურებს და ამ ქანდაკების შემხედვარე სიამაყეს განიცდის“.
ბესტი პოპულარულ კულტურაში
ბესტის ავტობიოგრაფიული წიგნები:
2000 წელს გამოვიდა ბიოგრაფიული ფილმი სახელწოდებით Best, რომელშიც ჯორჯის პირადი ცხოვრების პერიპეტიები იყო აღწერილი. ჯორჯ ბესტის როლი ფილმი ჯონ ლინჩმა ითამაშა. ბესტის სახელი მრავალჯერ იქნა ნახსენები მუსიკალურ ნაწარმოებებში, სატელევიზიო პროგრამებში, ინტერნეტ-ფორუმებში. 1984 წელს ბესტმა მერი სტეივინთან ერთად ჩაწერა ფიტნეს-ვიდეო, სახელწოდებით Shape Up And Dance.
2005 წელს ჯგუფ Men At Work-ის ყოფილმა ლიდერმა, კოლინ ჰეიმ ჰიზერ მილსთან ერთად ხელახლა გამოსცა სინგლი My Brillian Feet, რათა ბესტისთვის პატივი მიეგო. გაყიდვებიდან შემოსული მთელი თანხა საქველმოქმედო საჭიროებას მოხმარდა. ბესტი ტექსტში შემდეგი სახით არის ნახსენები: „Are You Lookin' At Me?»: «I love the Lone Ranger, and I love that Dennis Small. Him and George Best could show you how to kick a ball“.
გერმანე (წულუკიძე)
გერმანე (გვარად წულუკიძე) — დასავლეთ საქართველოს კათოლიკოს-პატრიარქი XVIII საუკუნის 40-იან წლებში, იმერეთის სამეფო კართან დაახლოებული და გავლენიანი მსხვილი ფეოდალური სახლის წევრი. ხანმოკლე მმართველობის შემდეგ გადამდგარა, ბოლოს ნიკორწმინდის ეპოსკოპოსი ყოფილა მიტროპოლიტის ხარისხით.
ლიტერატურა
კატეგორია:დასავლეთ საქართველოს კათოლიკოსები
ამერიკის სამოა 2004 წლის ზაფხულის ოლიმპიურ თამაშებზე
ამერიკის სამოამ ზაფხულის ოლიმპიურ თამაშებზე მეხუთედ 2004 წელს, საბერძნეთის დედაქალაქ ათენში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.
რესურსები ინტერნეტში
კატეგორია:ქვეყნები 2004 წლის ზაფხულის ოლიმპიურ თამაშებზე კატეგორია:ამერიკის სამოა ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
ლებურცხილა
ლებურცხილა — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, იდლიანის თემში (სოფლები: იდლიანი, ლებურცხილა, ნაშიხვი, ჭალე).
დემოგრაფია
2014 წლის აღწერის მონაცემებით სოფელში ცხოვრობს 34 ადამიანი.
სქოლიო
კატეგორია:მესტიის მუნიციპალიტეტის სოფლები
აგრიგენტუმის ბრძოლა
აგრიგენტუმის ბრძოლა — ბრძოლა, რომელიც გაიმართა ძვ. წ. 262 წელს. პირველი პუნიკური ომის დასაწყისში ქალაქი აგრიგენტუმი წარმოადგენდა კართაგენელთა მთავარ სამხედრო ბაზას. ორივე კონსულმა შეაჩერა ყველა საბრძოლო მოქმედება და ოთხივე ლეგიონით აგრიგენტუმის ალყას შეუდგნენ.
ალყა
რომაელები ქალაქიდან 2,5 კმ-ში დაბანაკდნენ. ივნისი იყო და რომაელები მიმოიფანტნენ ხორბლის მოსაგროვებლად. კართაგენელებმა ამით ისარგებლეს და თავს დაესხნენ რომაელებს. ლეგიონები მათმა რკინის დისციპლინამ იხსნა. კართაგენელები დიდი დანაკარგებით უკუაქციეს.
რომაელები ორ ბანაკად დაბანაკდნენ, ერთი ქალაქის დასავლეთით, მეორე სამხრეთ აღმოსავლეთით. ბანაკები თხრილით იყო შეერთებული. პოლუბიუსის თანახმად ალყა 5 თვე გაგრძელდა. რომაელები წარმატებით იგერიებდნენ კართაგენელთა თავდასხმებს. როგორც ჩანს დიდი ბრძოლები არ ყოფილა. აგრიგენტუმში არანაკლედ 50 000 ჯარისკაცი იყო და მშვიდობიანი მოსახლეობა. 5 თვის შემდეგ ქალაქში უკვე სურსათის უკმარისობა იგრძნობოდა. ვინაიდან ქალაქი ზღვისგან მოშორებით იყო, ფლოტით მისი მომარაგება შეუძლებელი იყო. ჰანიბალ გისკო ახერხებდა კართაგენში ელჩების გაგზავნას დახმარების სათხოვნელად. კართაგენიდან მასთან ჰანონი წამოვიდა.
პოლიბიუსის თანახმად ჰანონის ჯარები ჰერაკლიუმისკენ დაიძვრნენ და აიღეს ერბესი, სადაც რომაელთა სურსათის მარაგი ინახებოდა. ზონარას თანახმად ჰანონი პირდაპირ აგრიგენუმთან მოვიდა. შემდეგ აგრიგენტუმისკენ დაიძვრა, დაამარცხა რომაული მხედრები და დაბანაკდა რომაელებისგან 4 კმ-ში. მტრებს შორის 2 თვე სერიოზული შეტაკება არ მომხდარა. რომაელების მდგომარეობა სურსათის დაკარგვამ ისე დაამძიმა, რომ, რომაელები უკვე ალყის მოხსნაზე ფიქრობდნენ, მაგრამ მათ სირაკუზის ტირანმა ჰიერონ II–მ უშველა სურსათით. სურსათის პრობლემის გარდა რომაელთა ბანაკებში ავადმყოფობებიც დაიწყო. ჰანონს კი ქალაქში გაძლიერებული შიმშილი აიძულებდა სწრაფად ემოქმედა.
ბრძოლა
ბრძოლა ზემოთხსენებული მიზეზების გამო რომაელებსაც აწყობდათ. ორვე არმია ბანაკებს შორის ადგილზე გამოვიდა. კართაგენელი ქვეითები ორ რიგად დადგნენ, მათ შორის კი სპილოები იყვნენ. ხანგძლივი ბრძოლის შემდეგ კართაგენელთა პირველი რიგი გაიფანტა. უკან გაქცეულებმა არეულობა გამოიწვიეს უკანა რიგებში და სპილოებში. კართაგენელთა უმეტესობა დაიხოცა. გადარჩენილებმა ჰერაკლიუმს შეაფარეს თავი. ოროციუსის თანახმად 11 სპილო დაიღუპა, პოლიბიუსის თანახმად უმეტესობა.
დიოდორეს თანახმად ჰანონმა ორი ბრძოლა გამართა და საერთო ჯამში დაკარგა 3 000 ქვეითი და 200 მხედარი, ხოლო ტყვედ ჩავარდა 4 000 ადამიანი. დაიღუპა 8 სპილო და 33 დაიჭრა. შესაძლოა დიოდორე პირველ ბრძოლაში გულისხმობს იმ ბრძოლას რომელიც 2 თვით ადრე გაიმართა ჰანონის ჩამოსვლისთანავე.
ზონარას თანახმად ჯერ კართაგენელები ცდილობდნენ რომაელები გამოეწვიათ საბრძოლველად, შემდეგ კი როდესაც რომაელებს სურსათის პრობლემა გაუჩნდათ, როლები შეიცვალა. ჰანოი ბრძოლაზე აიძულა ქალაქიდან მოსულმა ამბებმა სიმშილის შესახებ. ჰანონმა და ჰანიბალმა მოილაპარაკეს ერთდროულად დასხმოდნნ რომაელებს თავს, მაგრამ კონსულებმა ამის შესახებ შეიტყვეს და ნაწილი ჯარისკაცები ჩაასაფრეს. ჰანონმა შეუტია რომაულ ბანაკს, ამ დროს ჩასაფრებულები დაესხნენ თავს და ჰანონი დამარცხდა. ჰანიბალის შეტევაც წარუმატებელი იყო.
პოლიბიუსის თანახმად ჰანონის დამარცხების შემდეგ, ჰანიბალის არმიამ იმავე ღამეს ჩუმად მიატოვა ქალაქი. რომაელები მხოლოდ არიერგარდს შეებრძოლენ და ქალაქი უბრძოლველად დაიკავეს და გაძარცვეს. ზონარას თანახმად მხოლოდ ჰანიბალი გადარჩა, ხოლო ქალაქში მყოფი მთელი არმია ტყვედ ჩავარდა ან დაიღუპა.
დიოდორეს თანახმად აგრიგენტუმის ალყაში 100 000 რომაელი მონაწილეობდა, მათგან 30 000 ქვეითი და 540 მხედარი დაიღუპა.
სქოლიო
კატეგორია:პუნიკური ომები კატეგორია:ძვ. წ. III საუკუნის ბრძოლები
ბაქტრიული ენა
ბაქტრიული ენა (Αριαο, Aryao) — მკვდარი აღმოსავლეთირანული ენა რომელზეც საუბრობდნენ ცენტრალური აზიის რეგიონ ბაქტრიაში, ასევე იყო ქუშანის სამეფოს და ეფთალიტების ოფიციალური ენა.
სახელი
დიდი ხნის განმავლობაში ავესტური მიიჩნეოდა "ძველ ბაქტრიულად", თუმცა XIX საუკუნის ბოლოს ეც მიდგომა შეიცვალა. ბაქტრიულისთვის უმეტესად ბერძნული დამწერლობა გამოიყენებოდა, რომელიც ადგილობრივად ცნობილი იყო როგორც αριαο ("არიელები": ინდო-ევროპელი ხალზების საერთო ენდონიმი). ასევე ცნობილი იყო როგორც: ბერძნულ-ბაქტრიული, ქუშანური ან ქუშანურ-ბაქტრიული.
კლასიფიკაცია
ბაქტრიული არის აღმოსავლეთ ირანული ლინგვისტური არეალის ნაწილი, და იზიარებს ისეთი გამქრალი შუა ირანული ენების მახასიათებლებს როგორიც არის: სოგდიური, ხვარაზმული და პართიული. მას ასევე აქვს კავშირი თანამედროვე აღმოსავლეთ ირანულ ენებთან, რომლებიცაა: პუშტუ და პამირული ენები. მისი გენეალოგიური მდებარეობა გაურკვეველია. ზოგიერთი წყარს მიხედვით, თანამედროვე აღმოსავლეთ ირანული ენა მუნჯიზე მოსაუბრე ადამიანები, რომლებიც ჩრდილო ავღანეთში ბადახშანის პროვინციაში ცხოვრობენ, შესაძლოა წარმოადგენდნენ ბაქტრიულთან ყველაზე ახლოს მგდომი ენის მატარებლებს.
ისტორია
ბაქტრიული იყო ქუშანის იმპერიის და ბაქტრიის რეგიონის ლინგვა ფრანკა (საერთო ენა), რომელმაც ბერძნული ენა ჩაანაცვლა. ომაიანთა სახალიფოს გამოჩენამდე ბაქტრიის მმართველები ამ ენაზე საუბრობდნენ.
ისტორიული განვითარება
ძვ. წ. 323 წელს ალექსანდრე მაკედონელის მიერ ბაქტრიის დაპყრობის შემდეგ რეგიონის ელინისტი მმათველების ადმინისტრაციული ენა ბერძნული იყო. ეს მოიცავდა სელევკიდების სახელმწიფოს და ბერძნულ-ბაქტრიული სამეფოს. ძვ. წ. 140 წელს ამ ტერიტორიაზე შემოიჭრნენ აღმოსავლეთ სკვითური ტომები (საკები, საკარასები ბერძნულ წყაროებში) და ძვ. წ. 124 წლისთვის რეგიონი მოქცა იუეჩჟების და ტოხარების კონფედერაციულ მმართველობის ქვეშ. I საუკუნეში კონფედერაციის ერთ-ერთი ტომის მმართველებმა კუშანებმა შეძლეს საკუთარ ხელში ძალაუბლების კონცეტრაცია და დინასტიის დაარსება, რის შედეგადაც ჩამოყალიბდა კუშანების იმპერია.
კუშანების იმპერია ადმინისტრაციული მიზნებისთვის თავიდან იყენებდა ბერძნულს, თმცა მალევე გადავიდა ბაქტრიულზე. ბაქტრიული რაბათაკის წარწერა (აღმოჩენილია 1993 წელს და გაშიფრეს 2000-ში) აღწერს, რომ კუშანების მეფე კანიშკამ ძვ. წ. 127 წელს ბერძნული (იონიური) გააუქმა როგორც ადმინისტრაციული ენა და შემოიღო ბაქტრიული (არიული ენა). ამ პერიოდიდან ბერძნული როგორც ადმინისტრაციული ენა ქრება და შემდგომ წყაროებში მხოლოდ ბაქტრიული ჩანს. ამის მიუხედავად ბერძნული დამწერლობა შემორჩა და გამოიყენებოდა ბაქტრიულის ჩასაწერად.
კუშის სამეფოს ტერიტორიულმა ექსპანსიამ ხელი შეუწყო ბაქტრიულის ცენტრალურ აზიასაში და ჩრდილოეთ ინდოეთში გავრცელებას.
III საუკუნეში კუშის სამეფოს ტერიტორია მდინარე ინდის დასავლეთით გადავიდა სასანიანების ხელში და ბაქტრიულმა დაიწყო შუა სპარსულის გავლენის ქვეშ მოქცევა. კუშის იმპერიის აღმოსავლეთ ნარჩენის ჩრდილო-დასავლეთ ინდოეთში დაიპყრო გუპტას იმპერიამ. ამ პერიოდის მონეტები ბაქტრიულთან ერთად ფეჰლავური და ბრაჰმის დამწერლობითაც გვხვდება.
IV საუკუნის შუა პერიოდიდან ბაქტრია და ჩრილ-დასავლეთი ინდოეთი გადადის ეფთალიტების და ჰუნების სხვა ტომების ხელში. ეფთალიტების პერიოდი გამორჩეულია ლინგვისტური მრავალფეროვნებით. ბაქტრიულთან ერთად გამოიყენება: შუა სპარსული, ინდო-არიული და ლათინური ლექსიკა. რეგიონში ეფთალიტების მმართველობა VII საუკუნეში ომაიანთა სახალიფომ ჩაანაცვლა. ამის შემდეგ ბაქტრიულის ოფიციალური გამოყენება წყდება. ასევე წყდება ბაქტრიულის სხვა დანიშნულებით გამოყენებაც. ბოლო ბაქტრიული ტექსტები არმოჩენილია პაკისტანში ტოჩის ხეობაში რომელიც IX საუკუნით თარიღდება.
სქოლიო
კატეგორია:მკვდარი ენები კატეგორია:ირანული ენები კატეგორია:ძველი ენები კატეგორია:ავღანეთის ენები
გაეტის ალყა (1806)
გაეტის ალყა — სამხედრო ალყა იტალიის ქალაქ გაეტის გარშემო, რომელიც დაიწყო მესამე კოალიციის ომის პერიოდში 1806 წლის თებერვლის ბოლოს. ალყას მეთაურობდა ანდრე მასენა.
დიდი ინკვიზიტორი
დიდი ინკვიზიტორი (Вели́кий Инквизи́тор) 一 რუსი ეგზისტენციალისტი მწერლის, ფიოდორ დოსტოევსკის უკანასკნელი, დაუსრულებელი რომანის, ძმები კარამაზოვების ერთ-ერთი უმთავრესი შიდა პარაბოლა. ესაა ე.წ. „წიგნი წიგნში“, რომლის ავტორობაც რომანის ერთ-ერთ მთავარ ფიგურას, ივან კარამაზოვს მიეწერება. მის შესახებ საუბარი რომანის მეხუთე თავში მიმდინარეობს, ივანისა და ალიოშას, ახალბედა ბერის, გარშემო, როცა ამ უკანასკნელს ივანი საკუთარი მრწამსის შესახებ მოუყვება. დიდი ინკვიზიტორი წარმოადგენს რომანის უმთავრეს მონაკვეთსა და თანამედროვე ლიტერატურის ერთ-ერთ ყველაზე ცნობილ ეპიზოდს, რომლის არსიც ადამიანობასა და თავისუფლებას შეეხება, მისი ძირეული, ორაზროვანი ბუნების გამო. ამ პოემაში ჩაქსოვილია ივანის წარმოდგენა რელიგიაზე, ღმერთზე, დამოკიდებულება მართლმადიდებლობისა და კათოლიციზმის მიმართ, რაც დამახასიათებელია არა მხოლოდ ნაწარმოებისთვის 一 ძმები კარამაზოვები 一 არამედ, ზოგადად, ავტორის შემოქმედებისთვისაც. თავად დოსტოევსკი ივანეს ამ ნაშრომს „რომანის კულმინაციურ ნაწილად“ მოიხსენიებდა.
მკვლევარები მიიჩნევენ, რომ დიდი ინკვიზიტორი დოსტოევსკიმ ფრიდრიხ შილერის პიესის 一 დონ კარლოსის (1787) 一 შთაგონებით შექმნა.
ისტორია მიმართულია იესო ქრისტეს მეორედ მოსვლაზე, როცა ის კვლავ დაბრუნდა ამქვეყნად. ამჯერად, ის სევილიას ეწვევა 一 ადგილს, სადაც ინკვიზიცია საკუთარი არსებობის პიკში იყო. დიდი ინკვიზიტორი მასთან პირისპირ გააბამს დიალოგს. დიდი ინკვიზიტორის მონოლოგიდან ირკვევა, რომ, მისი და კათოლიკური ეკლესიიის აზრით, მხოლოდ ბოროტ ძალთა პრინციპებს ძალუძთ კაცობრიობის გაერთიანება. სწორედ ამ ლოზუნგით, „მიეცით ადამიანს პური, გააკონტროლეთ მისი სინდისი და მართეთ სამყარო“, მოქმედებს დიდი ინკვიზიტორი. მისივე თქმით, იესო მხოლოდ მცირე ჯგუფით შემოიფარგლა, კათოლიკური ეკლესია კი, ამ მხრივ, განვითარდა და მიმართავს ყველას. შედეგად, ეკლესია მართავს ღმერთის სახელით, თუმცაღა ეშმაკისეულ პრინციპებზე დაყრდნობით. ინკვიზიტორი ადანაშაულებს იესოს იმაში, რომ ის პიროვნებათა მიმართ დიდი პატივისცემით იყო განმსჭვალული. მთელი ამ „დიალოგის“ განმავლობაში (რომელიც, შეიძლება მონოლოგადაც იწოდოს), იესო დუმს.
სინოფსისი
ივანე და ალიოშა კარამაზოვები ერთმანეთს მრავალ საჭირბოროტო საკითხზე ესაუბრებოდნენ. ივანეს ყველა კარამაზოვისთვის დამახასიათებელი სიცოცხლის წყურვილი მძაფრად შეეგრძნო. იგი ცხოვრებით ტკბებოდა, ახარებდა უმნიშვნლო წვრილმანებიც კი, უყვარდა გაზაფხულზე ახლად გაშლილი, ნორჩი ფოთლები. მას გული ღმერთისთვის ჩაერაზა, მაგრამ ეთაყვანებოდა უზენაესის მიერ შექმნილ სამყაროს, რომელიც აღუწერელი ტანჯვით იყო აღსავსე. იგი უარს ამბობს ჰარმონიაზე, რომელიც, მისი აზრით, ბავშვის ცრემლებზე იყო აღმოცენებული. ივანემ ალიოშას უამბო ადამიანური სისასტიკისა და ტანჯვის შესახებ. სწორედ ამ საუბარში, ივანემ თავისი პოემა დიდი ინკვიზიტორიც ახსენა.
მასში მოქმედება მე-16 საუკუნეში, ესპანეთის ქალაქ სევილიაში ვითარდება. პოემაში ოთხმოცდაათი წლის კარდინალი ზეციდან მიწაზე ჩამოსულ ქრისტეს ატყვევებს და ამავე ღამეს ტუსაღს კაცობრიობაზე თავის შეხედულებას უზიარებს. იგი თვლის, რომ მაცხოვარმა ადამის მოდგმა გააიდეალა, თუმცა ადამიანები არ იმსახურებდნენ თავისუფლებას. კარდინალს მიაჩნდა, რომ კაცისთვის სატანჯველია არჩევნის გაკეთება კეთილსა და ბოროტს შორის. დიდ ინკვიზიტორს და მის თანამოაზრეებს განზრახული ჰქონდათ, გამოესწორებინათ ქრისტეს საქმეები 一 დაეთრგუნათ თავისუფლება, კაცობრიობა თვინიერ ნახირად გადაექციათ და ამით ადამიანური ბედნიერებისთვის მიეღწიათ. ისინი თავს უფლებას აძლევდნენ, ადამიანების ბედით ეთამაშათ. ინკვიზიტორი ქრისტეს პასუხს ელოდება, მაცხოვარმა კი არაფერი უპასუხა და მხოლოდ ეამბორა. ამბის დამთავრების შემდეგ, თავად ალიოშაც, ხმის ამოღების გარეშე, ეამბორება საკუთარ ძმას ლოყაზე და ისე გაეცლება იქაურობას.
ფონი
დოსტოევსკისთვის დიდი ინკვიზიტორის პერსონაჟი წარმოადგენს იმ ადამიანის იდეოლოგიის პროტოტიპურ გამოხატულებას, რომელცი უარყოფს ქრისტეს ჭეშმარიტ სულიერ და ხორციელ მნიშვნელობას და ადასტურებს მის საპირისპიროს. დიდი ინკვიზიტორის ანტიქრისტიანული ფილოსოფიის წარმოჩენა ქრისტიანულ კონტექსტში ირონიულად არის ხაზგასმული. თავის გამომცემლისადმი მიწერილ წერილში დოსტოევსკი წერს, რომ ივანე დიდი ინკვიზიტორის მეშვეობით ღიად „გამოაცხადებს თავს იმის სასარგებლოდ, რასაც ეშმაკი იცავს“. დიდი ინკვიზიტორი საუბრობს თითქმის იმავე დოქტრინაზე დაყრდნობით, როგორც რუსული სოციალიზმი, მიუხედავად იმისა, რომ თავად ეს უკანასკნელნი ამ ფაქტს არასდროს აღიარებდნენ. მიუხედავად ამისა, ივანე, სოციალისტთაგან განსხვავებით, მაინც ინარჩუნებს გულწრფელობას და აღიარებს, რომ ეთანხმება ინკვიზიტორის შეხედულებას კაცობრიობის შესახებ და რომ ქრისტეს რწმენამ ადამიანი ბევრად უფრო მაღალ დონეზე აიყვანა იმასთან შედარებით, ვიდრე ის იყო. დოსტოევსკის მიხედვით, სოციალისტთათვის ქრისტიანული დოგმები საკმაოდ მძიმე და აბსტრაქტულ, უტოპიურ მოვლენას წარმოადგენს, მათი გადმოსახედიდან, ადამიანი საკმარისად სუსტია იმისთვის, რომ აბსოლუტური თავისუფლება მოიპოვონ, ამის სანაცვლოდ კი ხალხს სთავაზობენ „პურზე დამონების კანონს“.
ჯოზეფ ფრანკის, ამერიკელი ლიტერატურათმცოდნის თქმით, დიდი ინკვიზიტორი შილერის პიესის 一 დონ კარლოსი 一 გავლენით შეიქმნა.
სქოლიო
კატეგორია:ფიოდორ დოსტოევსკი
ვოლოგდის ოლქი
ვოლოგდის ოლქი — ოლქი რუსეთში, დაარსდა 1937 წლის 23 სექტემბერს მანამდე არსებული ჩრდილოეთის ოლქის ორად გაყოფის შემდეგ (მეორე - არხანგელსკის ოლქი). მდებარეობს რუსეთის ევროპული ნაწილის ჩრდილო-დასავლეთით.
გეოგრაფია
ესაზღვრება არხანგელსკის, კიროვის, კოსტრომის, იაროსლავლის, ტვერის, ნოვგოროდისა და ლენინგრადის ოლქები და კარელიის რესპუბლიკა.
მოსახლეობა
2006 წლის მონაცემების მიხედვით ოლქში ცხოვრობდა 2 635 ათ. კაცი.
აგრეთვე 1857 თათარი, 987 ქართველი, 955 გერმანელი, 439 ებრაელი, 426 ვეფსი, 320 ჩეჩენი, 250 ვიეტნამელი.
ოლქში არის
რესურსები ინტერნეტში
კატეგორია:რუსეთის ფედერაციის ოლქები
ბიგილდინო (ბაშკირეთი)
ბიგილდინო (Бейгилде; Бигильдино) — სოფელი რუსეთის ფედერაციაში, ბაშკირეთის რესპუბლიკის ბალტაჩევოს რაიონში.
2010 წლის მონაცემებით, სოფელში ცხოვრობს 232 ადამიანი. რაიონულ ცენტრ სტარობალტაჩევოდან დაშორებულია 25 კილომეტრით. უახლოესი რკინიგზის სადგურია კუედა, რომელიც დაშორებულია 92 კმ-ით.
2002 წლის აღწერის მიხედვით, მოსახლეობის უმრავლესობას ბაშკირები შეადგენენ (66%).
სქოლიო
კატეგორია:ბალტაჩევოს რაიონის სოფლები
ლუჩია ბოსე
ლუჩია ბოსე (Lucia Bosè; დ. 28 იანვარი, 1931, მილანი — გ. 23 მარტი, 2020, სეგოვია, ესპანეთი)  — ნეორეალიზმის პერიოდის იტალიელი მსახიობი.
ბიოგრაფია
მინი|ლუჩია ბოსე მეუღლესთან ერთად [[რომი|რომში]] ლუჩია ბოსე დაიბადა მილანში 1931 წელს. ახალგაზრდობაში მუშაობდა მილანის ერთ-ერთ საცხობში, 1947 წელს გახდა მის იტალიის სილამაზის კონკურსის გამარჯვებული (ამავე კონკურსში მონაწილეობდა ჯინა ლოლობრიჯიდა, რომელმაც მხოლოდ მესამე ადგილი დაიკავა). მოგვიანებით, მან ითამაშა დინო რიზის ფილმში „მილანის ხუთი დღე“.
ლუჩია ბოსეს კინოდებიუტი შედგა 1950 წელს ჯუზეპე დე სანტისის ფილმში „არ არის მშვიდობა ზეთისხილის ქვეშ“. იმავე წელს მან ითამაშა პაოლა მოლონი მიქელანჯელო ანტონიონის ფილმში „ერთი სიყვარულის ქრონიკა“. 1953 წელს ანტონიონიმ კვლავ მიიწვია ლუჩია კლარა მენის როლის შესასრულებლად ფილმში „ლედი კამელიების გარეშე“.
მისი კარიერა აქტიურად ვითარდებოდა 1956 წლამდე, როდესაც ლუჩიამ იქორწინა ესპანელ მატადორ ლუის მიგელ დომინგინზე და ოთხი წლის შემდეგ მიატოვა კარიერა. წყვილმა ორჯერ იქორწინა. პირველად 1955 წლის 1 მარტს ლას-ვეგასში, შემდეგ კი იმავე წლის 19 ოქტომბერს, კათოლიკური ტრადიციებით, ფინკას საოჯახო მამულში. ლუის მიგელმა კარიერა გააგრძელა საზღვარგარეთ. მათი პირველი შვილი, მიგელ ბოსი, 1956 წლის 3 აპრილს პანამაში დაიბადა. მათი მეორე შვილი, ლუჩია, 1957 წელს დაიბადა, ხოლო მესამე, პაოლა, 1960 წელს. ამ დროის ბოლო ფილმი მისი მონაწილეობით იყო ჟან. კოქტოს "ორფეოსის ანდერძი" (1960).
შემდეგი წლები მან მიუძღვნა მეუღლესა და შვილების - მიგელი, პაოლა და ლუჩიას აღრზდას. ლუჩია და მისი მეუღლე დაქორწინებულები იყვნენ 1968 წლამდე, მაგრამ დროთა განმავლობაში, მათი  ურთიერთობა გამწვავდა, მდგომარეობას ართულებდა ის ფაქტიც, რომ ლუჩიას არ ჰქონდა ინტერესი კორიდის მიმართ და ვერასოდეს დაუახლოვდა „ დომინგინის კლანს“. ასევე მეუღლის ღალატმაც  უარყოფითი გავლენა იქონია ქოწინებაზე. მარცხნივ|მინი|[[მადრიდი-2010]] მსახიობი კინოში დაბრუნდა 1960-იანი წლების ბოლოს, როდესაც გამოჩნდა ფედერიკო ფელინის  ფილმ „სატირიკონში“, შემდეგ კი - ძმები ტავიანების ფილმში „მორიელის ნიშნით“ (1969). მას შემდეგ ის პერიოდულად თამაშობდა მცირე როლებს მარგარიტ დურასის, ჟანა მოროს, ლილიანა კავანის, დანიელ შმიდის, პედრო ალმოდოვარის, ფრანჩესკო როზის, აგუსტინ ვილაონგას, ფერზან ოზპეტეკის და სხვათა ფილმებში.
2000 წელს ლუჩია ბოსემ აიხდინა ახალგაზრდობის ოცნება - მან გახსნა მსოფლიოში პირველი ანგელოზების მუზეუმი. მუზეუმში, რომელიც მდებარეობს ქალაქ ტურეგანოში, სეგოვიაში, წარმოდგენილია სხვადასხვა ქვეყნის თანამედროვე მხატვრების ოთხმოცზე მეტი ნამუშევარი ანგელოზების გამოსახულებებით, აგრეთვე ანგელოზთა სხვადასხვა ქანდაკებები.
ლუჩია ბოსე გარდაიცვალა 89 წლის ასაკში 2020 წლის 23 მარტს სეგოვიაში, ესპანეთში. COVID-19 პანდემიის დროს   კორონავირუსისაგან გამოწვეული ფილტვების ანთების გართულებით. <
სქოლიო
კატეგორია:დაბადებული 28 იანვარი კატეგორია:დაბადებული 1931 კატეგორია:გარდაცვლილი 23 მარტი კატეგორია:გარდაცვლილი 2020 კატეგორია:იტალიელი მსახიობები კატეგორია:იტალიელი მსახიობი ქალები კატეგორია:მის იტალიის კონკურსის გამარჯვებულები კატეგორია:COVID-19-ის პანდემიით გარდაცვლილები ესპანეთში
ეტოლია და აკარნანია
ეტოლია და აკარნანია (Αιτωλοακαρνανία) — ნომი საბერძნეთში, დასავლეთ საბერძნეთის პერიფერიაში. ერთ-ერთი მეჩხრად დასახლებული ნომია საბერძნეთში. ისტორიული მიზეზებით ადმინისტრაციული ცენტრია — ქალაქი მესოლონგი, ხოლო დიდი ქალაქი და ფინანსური ცენტრია  — ქალაქი აგრინიო.
მუნიციპალიტეტები
პერიფერიული ერთეული ეტოლია და აკარნანია იყოფა 7 მუნიციპალიტეტად. მარცხნივ|150პქ
რესურსები ინტერნეტში
კატეგორია:საბერძნეთის ნომები
ჟირაფის თანავარსკვლავედი
thumb ჟირაფის თანავარსკვლავედი (Camelopardalis) — ცის ჩრდილოეთ ნახევარსფეროს პოლუსის მახლობელი თანავარსკვლავედი. მისი ყველაზე ბრწყინვალე ვარსკვალი 4,0 ვიზუალური ვარსკვლავიერი სიდიდისაა. დამზერისათვის საუკეთესო პირობებია ნოემბერ-იანვარში.
რესურსები ინტერნეტში
კატეგორია:თანავარსკვლავედები კატეგორია:ჩრდილოეთ ნახევარსფეროს თანავარსკვლავედები
ალფოუთი (გორანბოი)
ალფოუთი  (Alpout) — სოფელი აზერბაიჯანში, გორანბოის რაიონში. მოსახლეობის რაოდენობა  —  	1 070  კაცი.
რესურსები ინტერნეტში
კატეგორია:გორანბოის რაიონის სოფლები